Flash Video

Ing Flash Video o FLV lagiu ne ning metung a file format a gagamitan king pamagdalang video kapamilatan ning Internet kapamilatan ning Adobe Flash Player (a sadiang mayayaus a Macromedia Flash Player) versions 6–10. Angga king version 9 update 2 ning Flash Player, ing Flash Video mangabaldugan yang file format a ating makibandi (proprietary file format), a maki extension a FLV. Susuportan ne ning pekabayung pamipalual ning Flash Player ing H.264 video ampo ing HE-AAC audio. Maliari muring ilangkap (embed) kareng simpan a SWF ing laman a Flash Video. Kayabe la kareng pikabaluan a gagamit king format a Flash Video deng YouTube, Google Video, Reuters.com, Yahoo! Video, ampong dakal a kumpaniang mamalita king telebisiun, kareng karelang website.

Maliari yang alben ing Flash Video kareng dakal a operating system, kapamilatan ning maleparan pangakalat a Adobe Flash Player ampong web browser plugin, o metung kareng mapilang third-party program anti reng MPlayer, VLC media player, Quicktime, o sanumang player a gagamit kareng DirectShow filter (alibawa ing Media Player Classic, Windows Media Player, ampong Windows Media Center) nung maka-install ya ing ffdshow filter.

Deng FLV player 
Ing FLV player metung yang uri ning media player a gagamitan ba yang paganan ing flash video ibat kareng PC ampo kareng Internet website. Maliari yang gamitan dili na ing metung a FLV player, agiang e gagamit Adobe Flash authoring o developmental tool.

Adobe Flash
Container formats